इस पूर्व क्रिकेटर ने भाजपा का दामन थामा, 17 साल की उम्र में खेला था पहला टेस्ट, जानिए पूरी खबर
पूर्व क्रिकेटर लक्ष्मण शिवरामकृष्णन भारतीय जनता पार्टी में शामिल हो गए हैं। उन्होंने चेन्नई में बीजेपी द्वारा आयोजित एक समारोह के दौरान पार्टी की सदस्यता ग्रहण की।
चेन्नई: पूर्व क्रिकेटर लक्ष्मण शिवरामकृष्णन भारतीय जनता पार्टी में शामिल हो गए हैं। उन्होंने चेन्नई में बीजेपी द्वारा आयोजित एक समारोह के दौरान पार्टी की सदस्यता ग्रहण की।रामकृष्णन ने महज 17 साल की उम्र में वेस्टइंडीज के खिलाफ अपना पहला टेस्ट मैच खेला था। 1983 में पहला टेस्ट खेलने के बाद शिवरामाकृष्णन को टीम में ज्यादा मौके नहीं मिले। उन्होंने 1987 में संन्यास ले लिया। संन्यास के बाद बतौर कमेंटेटर दुनियाभर में अपनी अलग पहचान बनाई। भारत की ओर से उन्होंने कुल 9 टेस्ट मैच खेला और 26 विकेट हासिल किया। शिवा ने 16 वन-डे मैचों में 15 विकेट भी चटकाए थे। 